Jermac-hinaaja Kuurnan kanavassa vuonna 2018
Kuurnan kanavan valvomo.
**Kuurnan kanava** on 400 metriä pitkä kanava Pielisjoessa, Vuoksen vesistössä, Kontiolahden kunnan alueella, Joensuu–Nurmes-vesistöreitillä. Sen pudotuskorkeus on 5,6 metriä ja siinä on yksi sulku. Se rakennettiin ensimmäisen kerran vuosina 1874–1876. Kanavaa on uusittu vuosina 1968–1971, kun Kuurnan voimalaitos valmistui (1971). Tuolloin vedenkorkeus nousi voimalaitoksen yläpuolella niin paljon, että Kuurnan vanha kanava sekä Paiholan, Haapavirran, Jakokosken ja Saapaskosken kanavat menettivät merkityksensä ja jäivät pois käytöstä. Lisäksi voimalaitoksen alapuolella veden pinta oli nyt niin alhaalla että myös Utran kanava jäi pois käytöstä. 

Kanava on uittosulku. Sulussa on vaaka-akseliset segmenttiportit: kanavan alaportti on ylösnostettava jonka alitse alus kulkee. Avatun portin alikulkukorkeus on 12 metriä. Vastaavasti yläportti laskeutuu veden alle, jonka ylitse alus kulkee. Kanavan yli kulkevan läppäsillan alikulkukorkeus on suljettuna 1,8 metriä. Sillan ja porttien koneistot ovat sähkömekaanisia.

Kanavan ja avattavan sillan käyttö suoritetaan Joensuun kanavan kaukokäyttökeskuksesta. Kanavan ja sillan käyttö- ja kunnossapitotehtävistä vastaa Väyläviraston urakoitsijana Mismo Oy.

Kanavan aukioloajat:

* Toukokuu: klo 7-21
* Kesäkuu-heinäkuu-elokuu: klo 7-23
* Syyskuu: klo 7-18
* Lokakuu: klo 7-17

Onnettomuus marraskuussa 2009
-----------------------------

Kanavalla sattui marraskuussa 2009 vakava onnettomuus, kun yläportin nostoketju katkesi kesken uiton. Yläportti romahti sulun pohjaan, jolloin valtavat vesimassat pääsivät kanavaan. Onnettomuudesta aiheutui kymmenien tuhansien eurojen vahingot niin sulkuportin korjaustoimenpiteiden kuin hajonneiden uittonippujen ja kaluston osalta. Henkilövahinkoja ei sattunut.  Vahingot saatiin korjattua kevääseen 2010 mennessä.

Kuvia
-----

* Kuurnan kanavan yläportti.Kuurnan kanavan yläportti.
* Näkymä Kuurnan kanavan valvomotornista.Näkymä Kuurnan kanavan valvomotornista.

Katso myös
----------

* Pielisjoen sillat

Lähteet
-------

1. ↑  Kuurnan kanava Väylävirasto. Viitattu 8.11.2012.
2. ↑  Suomen kanavat - Kuurnan kanava *kanaler.arnholm.nu*.
3. ↑  Suomen kanavat - Utran kanava *kanaler.arnholm.nu*. Viitattu 17.4.2019.
4. ↑  Sisävesikanavat - Mismo Oy *mismo.fi*.
5. ↑  Web Archive | Karjalainen: Kuurnan kanavan sulkuportti romahti *karjalainen.fi*.  Arkistoitu 19.11.2009.
6. ↑  Web Archive | Karjalainen: Jälkityöt Kuurnan kanavalla alkoivat *karjalainen.fi*.  Arkistoitu 20.11.2009.
7. ↑  Kaltimon ja Kuurnan kanavien avaaminen viivästyy *Yle Uutiset*. Viitattu 17.4.2019.

Aiheesta muualla
----------------

* Kuvia tai muita tiedostoja aiheesta **Kuurnan kanava** Wikimedia Commonsissa

* Väylävirasto: Kuurnan kanava
* Suomen kanavat – Kuurna

Vuoksen vesistön kanavat

|  |  |
| --- | --- |
| Heinäveden reitti | Karvion kanava | Kerman kanava | Pilpan kanava | Vihovuonteen kanava |
| Iisalmen reitti | Ahkiolahden kanava | Nerkoon kanava |
| Juojärven reitti | Kaavinkosken kanava | Taivallahden kanava | Varistaipaleen kanava |
| Leppävirran reitti | Konnuksen kanava | Naapuskosken kanava | Taipaleen kanava |
| Nilsiän reitti | Lastukosken kanava | Juankosken kanava | Karjalankosken kanava |
| Pielisen reitti | Joensuun kanava | Kaltimon kanava | Kuurnan kanava |
| Muita kanavia | Ketveleen kanava | Kuivataipaleen kanava | Saarikosken kanava | Raikuun kanava | Saimaan kanava |